OzLabs/hebrew-wiki-articles huggingface dataset:
RWTH אוניברסיטת אאכן

RWTH אוניברסיטת אאכן (בגרמנית: Rheinisch-Westfälische Technische Hochschule Aachen) היא אוניברסיטה ציבורית הממוקמת באאכן שבגרמניה אשר הוקמה בשנת 1870. זוהי האוניברסיטה הטכנית הגדולה ביותר בגרמניה, עם כ-45,000 סטודנטים.

אוניברסיטת אאכן חברה ב-TU9, חברה בועידת בתי הספר האירופיים לחינוך ומחקר הנדסי מתקדם וחברה בליגת IDEA.

מבין האישים הבולטים שלמדו באוניברסיטה או עבדו בה ניתן למנות את פטר דביי, וילהלם וין, יוהנס שטארק ופיליפ לנארד.

== היסטוריה ==
הרעיון הראשוני להקמת אוניברסיטת אאכן עלה בשנת 1858 על ידי פרידריך השלישי, קיסר גרמניה. לאחר שנים של מחלוקת על מיקום האוניברסיטה, הלימודים החלו רק ב-10 באוקטובר 1870 במהלך מלחמת צרפת–פרוסיה עם 223 תלמידים ו-32 מורים. מטרת האוניברסיטה הייתה בעיקר להכשיר מהנדסים שיוכלו לשרת את צורכי המהפכה התעשייתית.

במהלך מלחמת העולם הראשונה אוניברסיטת אאכן נפגעה כתוצאה ממותם של רבים מתלמידיה במלחמה. במהלך מלחמת העולם השנייה למדו במוסד מספר נמוך של סטודנטים וכ-70% מהמבנים של האוניברסיטה נפגעו. לאחר סיום המלחמה בשנת 1945 האוניברסיטה התאוששה והתרחבה במהירות. בסוף שנות ה-60 כבר למדו באוניברסיטה למעלה מ-10,000 סטודנטים. בתקופה זו כבר הוקמו הפקולטות לרפואה ופילוסופיה. האוניברסיטה המשיכה לגדול במהירות ובשנת 1980 למדו בה כ-25,000 סטודנטים. בשנת 1990 מספר הסטודנטים עלה כבר ל-37,000.

כיום (2020) מקצועות הלימוד הפופולריים ביותר הם הנדסה (57%), מדעי הטבע (23%), כלכלה ומדעי הרוח (13%) ורפואה (7%).

== פקולטות ==
האוניברסיטה מחולקת לתשע פקולטות:
* 
* 
* 
* 
* 
* 
* 
* 
* 

== דירוגים בין-לאומיים ==
* דירוג שאנגחאי: מקום 201–300 (2023)
* Times Higher Education: מקום 90 (2024)
* דירוג QS לאוניברסיטאות: מקום 106 (2024)

==קישורים חיצוניים==

* 

קטגוריה:גרמניה: אוניברסיטאות ומכללות
קטגוריה:אאכן
קטגוריה:TU9
קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:ליגת IDEA
טראפין היהלום

טראפין יהלום צעיר
טראפין היהלום (שם מדעי: Malaclemys terrapin) הוא מין של צב ממשפחת הצבים הביצתיים והוא המין היחיד בסוגו. הוא חי בטבע רק לאורך ביצות, מנגרובים, נהרות רדודים וגם במים מליחים לאורך דרום ומזרח ארצות הברית וגם בברמודה. הוא בעל הטווחים הגדולים ביותר של צבי מים אמריקאים, החל מקייפ קוד בצפון עד לפלורידה קיז בדרום.

הטראפין קיבל את שמו מהשפות האלגונקווינית - שפות אמרינדיאניות וכונה "torope" - כינוי לצבי מים החיים גם במים מתוקים וגם במים מליחים. קיימים מעט מינים כאלה ומין זה הוא הבולט שביניהם. עם זאת חדירת המושג לאנגלית הבריטית, בה אין מיני צבים כאלה, משמש גם למיני צבים אחרים כמו צבגון אדום-אוזן החי רק בבריכות מים מתוקים. השם "יהלום" מתייחס לתצורות שעל שריונו המזכירות צורת יהלום.

==תיאור==
צב זה מגיע לאורך של 13 סנטימטרים בזכרים, בעוד הנקבות גדולות יותר ומגיעות לאורך של 19 סנטימטרים והנקבה הגדולה ביותר שנמדדה הגיעה לאורך 23 סנטימטרים. הזכרים שוקלים בממוצע עד 300 גרם והנקבות עד 500 גרם, אם כי הנקבה הגדולה ביותר שקלה 1 קילוגרם.

לצבים שריון משוטח ועבה בצבע בהיר עם עיטורים חומים-בהירים עד אפורים וסביבם טבעות דמויות יהלום כמעט לבנות. צבע הגוף משתנה מחום לאפור, צהוב ועד לבן. לאורך כל הגוף עד הראש ישנם נקודות שחורות מזהות. הצבים בעלי כפות רחבות המשמשות לשחייה ובעלי צוואר ארוך, ראש קטן ולסתות נוקשות לבנות.

צבים אלה בניגוד לרוב בני משפחתם עמידים למי מלח ועורם ושריונם בלתי חדירים למלח. עם זאת הם תלויים במים מתוקים לשתייה והם קולטים אותם בשתיית גשמים או אף לשתות את השכבות העליונות ביותר של המים המליחים, המכילים פחות מלח. ואולם כמו רוב הצבים הם נאלצים לעלות לחופים, לרוב באדמות בוץ או בדיונות חול ובהם מטילים את ביציהם, 5 עד 10 ביצים בממוצע.

הצבים בעלי לסתות חזקות והם ניזונים בעיקר מצדפות, חלזונות ימיים שונים, סרטנים ודגים קטנים וגם מכמה מיני עשבים מימיים כמו Spartina.

==תת-מינים==
ידועים 7 תת-מינים של צב זה:
* Malaclemys terrapin centrata
* Malaclemys terrapin littoralis
* Malaclemys terrapin macrospilota
* Malaclemys terrapin pileata
* Malaclemys terrapin rhizophorarum
* Malaclemys terrapin tequesta
* Malaclemys terrapin terrapin

==קישורים חיצוניים==

==הערות שוליים==

קטגוריה:טקסונים שתוארו בידי יוהאן דוד שופף
קטגוריה:צבים ביצתיים
קטגוריה:זוחלים יחידים בסוגם
קטגוריה:ארצות הברית: זוחלים
קטגוריה:בעלי חיים אאוריהלינים
קטגוריה:בעלי חיים שתוארו ב-1793
בז עטלפים

בז עטלפים (שם מדעי: Falco rufigularis) הוא מין של עוף דורס ממשפחת הבזיים, החי באזור הטרופי של אמריקה הדרומית, אמריקה המרכזית ומקסיקו. במראהו הוא דומה מאוד למין בז אפלומדו, החי בקרבתו וחלק מהחוקרים מאחדים את שני המינים. המין הופרד מהאחרון ב-1800 בידי החוקר הצרפתי פרנסואה מארי דודין .

==תיאור==
אורכו של בז זה עד 30.5 סנטימטרים בנקבות, הגדולות בהרבה מהזכרים שאורכם עד 23 סנטימטרים. משקל הזכרים מגיע ל-120 גרם ומשקל הנקבות עד 200 גרם.

שני הזוויגים בעלי גוני נוצות שחורים עם חזה לבן, מקור מעוקל צהוב בעל קצה שחור וחזה ובטן אפורים-כהים מסורטטים בלבן. אזור השת ערמוני והרגליים צהובות עם טפרים ארוכות ושחורות. קריאתו של בז זה גבוהה ומזכירה את קריאתו של הבז האמריקאי השוכן באותם אזורים.

==התנהגות==
הבז מצוי בסביבות יערות פתוחים או בקרחות יער ומעליהם הוא דואה בחיפוש טרף. הזכרים קטנים יחסית ומחפשים בעיקר חרקים גדולים, אך הנקבות הגדולות יותר הן טורפות של עופות אחרים, מכרסמים וגם של עטלפים, כפי שמעיד שמם. בז זה התפתח לפעילות בשעות בין הערביים, אז יוצאים המוני עטלפים (בעיקר עטלפי אשף מקסיקני) ממערות בלהקות ענק. הבזים צוללים אליהם, מבודדים מספר פרטים במהירות ודורסים אותו בטופריהם למוות. הבז מסוגל לצוד בכל לילה מספר עטלפים, אך מרביתם אינם נתפסים ואוכלוסייתם אינה מושפעת מטורפיהם.

הבזים הם עופות מונוגמיים. הנקבות מקננות על עצים גבוהים באזורים פתוחים ובהם מטילות 2–3 ביצים בגוון חום.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פרנסואה מארי דודין
קטגוריה:בזיים
קטגוריה:מקסיקו: עופות
קטגוריה:בעלי חיים שתוארו ב-1800
אן הילס

אן הילס (באנגלית: Anne Hills; נולדה ב-18 באוקטובר 1953) היא זמרת עם אמריקאית.

== ביוגרפיה ==
אן הילס נולדה בהודו למשפחת מיסיונרים וגדלה במישיגן. היא למדה במרכז לאמוניות וניגנה בלהקה מקומית. בשנת 1976 היא עברה לשיקגו. בשנת 1978 היא הוציא את האלבום הראשון שלה Woman of a Calm Heart. אן הילס הייתה בין מקימי חברת תקליטים חדשה ובחברה זו הוציאה שלושה אלבומים. בשנות ה-80 של המאה ה-20 היא הייתה חלק של טריו עם טום פקסטון ובוב גיבסון. בהמשך אן הילס הקליטה מספר שירים לצד פריסילה הרדמן וסינדי מנגסן. בשנת 1998 היא הייתה שותפה באלבום של פיט סיגר.

במהלך הקריירה אן הילס הוציאה כ-20 אלבומים. בשנת 2002 לאן הילס הוענק פרס קייט וולף עבור הישגיה בשירת עם. בשנת 2012 היא קיבלה פרס נוסף.

== קישורים חיצוניים ==

* 

קטגוריה:זמרות-יוצרות אמריקאיות
קטגוריה:זמרי פולק אמריקאים
קטגוריה:זמרות פולק אמריקאיות
קטגוריה:גיטריסטיות אמריקאיות
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
נונה גרישאייבה

נונה גרישאייבה (ברוסית: Нонна Гришаева; נולדה ב-21 ביולי 1971, אודסה) הוא שחקנית תיאטרון וקולנוע וזמרת רוסיה.

==ביוגרפיה==
נונה גרישאייבה נולדה באודסה, אז חלק של ברית המועצות, כיום באוקראינה. בגיל 5 היא לראשונה השתתפה בצילומי סרט קולנוע ובגיל 10 שיחקה בתפקיד מרכזי על במת התיאטרון.

בשנת 1994 היא סיימה לימודי משחק במכון לתיאטרון על שם בוריס שצ'וקין במוסקבה. עוד בהיותה סטודנטית היא שיחקה בסרט "סיכון ללא חוזה". לאחר סיום הלימודים נונה גרישאייבה החלה לשחק על במת תיאטרון וכטנגוב.

במקביל למשחק בתיאטרון ובקולנוע, נונה גרישאייבה השתתפה במספר רב של תוכניות טלוויזיה מוזיקליות. בשנת 2009 היא זכתה במקום ראשון בתוכנית "שני כוכבים" לצד מארק טישמן. בשנת 2012 היא תכננה להשתתף באותה תוכנית לצד דמיטרי נאגייב. בשנת 2013 היא הייתה מנחת תוכנית "אחד לאחד". בשנים 1017–2016 היא הייתה מנחה תוכנית "ערב שבת" לצד ניקולאי בסקוב.

בשנת 2006 הוענק נונה גרישאייבה תואר אמן הכבוד של הפדרציה הרוסית. החל משנת 2014 היא מכהנת בתפקיד של מנהל אמנותי של תיאטרון במוסקבה.

בשנת 2009 נונה גרישאייבה זכתה בפרס "נשר הזהב" על תפקידה בסרט קולנוע.

==קישורים חיצוניים==

* 

קטגוריה:שחקניות קולנוע וטלוויזיה רוסיות
קטגוריה:שחקניות תיאטרון רוסיות
קטגוריה:מנחי טלוויזיה רוסים
קטגוריה:קומיקאים רוסים
קטגוריה:רוסיות שנולדו ב-1971
קטגוריה:רוסים שנולדו ב-1971
מאיה בצלאל

מאיה בצלאל-עסיס (נולדה ב-18 ביולי 1983) היא שדרנית רדיו ומגישת טלוויזיה ישראלית.

==ביוגרפיה==
מאיה בצלאל גדלה בקריית גת במשפחה בת שמונה אחים, בתם של משה ולילי.
בשנת 2009 היא השתתפה בתוכנית "טינופת" ששודרה בערוץ הוט 3 כחברת פאנל. בנוסף השתתפה כחברת פאנל בתוכנית "מהדורת השבט" בהגשת עדן הראל שליוותה את התוכנית "הישרדות" ושודרה בערוץ עשר, ובתוכנית "המצעד 7.0" בערוץ הבידור בהוט.

בשנת 2012 יצרה ושיחקה בסדרת הרשת "צדיקה בסדום" ששודרה באתר מאקו.

בשנת 2014 השתתפה בסדרת הדוקו ריאליטי "היחידה".

הגישה את תוכנית האולפן "מת על לה לה לנד" בערוץ 24 שליוותה את הסדרה "חי בלה לה לנד" לצד מושיק גלאמין ואלירז שדה.

משנת 2013 בצלאל משדרת ברדיו לב המדינה. החל ממרץ 2019 היא מגישה עם קותי סבג את תוכניות הרדיו "מעירים את המדינה", המשודרת בשעות 8 עד 10.

בקיץ 2021 נכנסה לבית האח הגדול לעונת VIP והודחה בהדחה החמישית, ובדצמבר 2022 החלה להשתתף באופן קבוע בתוכנית האירוח הסאטירית "מה שתגידו" של כאן 11<ref></ref>.

== חיים אישיים ==
בצלאל נשואה לרועי עסיס והם הורים לשלושה בנים.

בצלאל צמחונית.

==קישורים חיצוניים==

* 
* 
* 

==הערות שוליים==

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:בוגרי תיכון רוגוזין (קריית גת)
קטגוריה:משתתפי היחידה (תוכנית טלוויזיה ישראלית)
קטגוריה:מתחרי האח הגדול (ישראל)
קטגוריה:ישראליות שנולדו ב-1983
קטגוריה:ישראלים שנולדו ב-1983
קראסנוסלסקי (נפה, מוסקבה)

נפת קראסנוסלסקי (ברוסית: Красносельский район) היא נפה של המחוז המרכזי של העיר הפדרלית מוסקבה, שברוסיה. שטחה הוא 4.96 קמ"ר ואוכלוסייתה מונה 48,769 תושבים (2020).

== אתרים ראויים לציון ==
* כיכר קומסומולסקאיה
* מלון לנינגרדסקאיה
* בניין האדמיניסטרציה של השער האדום
* חומת האבל 
* תיאטרון "Et cetera" 
* המטה המרכזי של לוקאויל
* תחנות מטרו: קומסומולסקאיה, טורגנייבסקאיה

==קישורים חיצוניים==

* 

קטגוריה:מוסקבה: נפות
סיס ואוקס

סיס ואוקס (שם מדעי: Chaetura vauxi) הוא מין של עוף מהיר ממשפחת הסיסיים, החי בטבע באמריקה הצפונית ונודד דרומה לאמריקה המרכזית ולקצה הצפוני של אמריקה הדרומית. הוא קרוי על שם החוקר האמריקאי ויליאם סנסום ואוקס .

==תיאור==
סיס זה קטן יחסית, באורך של 10.7 עד 11.2 סנטימטרים ומשקלו עד 18 גרם בלבד. הוא מעופף מהיר ביותר בזכות מבנה כנפיו האווירודינמיות והוא חי בלהקות עצומות שכמעט ואינן נוחתות. ראשו והחלק העליון של גופו ושל כנפיו שחורים בעוד החלק התחתון, הזנב והחזה חומים-בהירים. שני הזוויגים דומים מאוד וחסרי הבדלים בולטים.

==תפוצה והתנהגות==
הסיס מצוי בקבוצות החיות מדרום אלסקה עד מרכז קליפורניה, דרום מקסיקו, לצפון חצי האי יוקטן, מזרח פנמה וצפון ונצואלה. האוכלוסיות של מרכז ארצות הברית נודדות דרומה יותר למדינות אמריקה המרכזית. לרוב הם חיים בסביבות יערות מחטניים או נשירים ולעיתים בשטחים פתוחים יותר. הם חיים גם לאורך כמה ערים, העיקרית שבהם היא פורטלנד שבאורגון, שם נמצאת הקהילה הגדולה ביותר שלהם. הסיסים מתקרבים לארובות בבית הספר היסודי צ'פמן באופן קבוע כל שנה, מה שעוזר להם להתחמם מול טפרטורות קפואות בחוץ. בתגובה בית הספר החליט להשתמש במערכות החימום שלו כדי שלא לפגוע בארובה ונעזר במערכות חימום חלופיות. הארובה מיועדת אך ורק עבור הסיסים. הסיסם בתורם מושכים עופות דורסים כמו נץ קופר ובז נודד הממתינים להם בכניסה לארובות. גם עשרות צפרים מגיעים לחזות בהמוני הסיסים כל שנה.

הנקבות מקננות רק בחללי עצים או בחורים טבעיים אחרים, אך גם בארובות ועליות גג. היא מטילה עד 3 ביצים לבנות בין מרץ ליולי.

הסיס הוא עוף להקני הנודד בחבורות שבין 30 פרטים למאות פרטים, לעיתים גם עם סיסים מהמין Streptoprocne zonaris. סיסים אלה שועטים במהירות דרך האוויר ופולטים קריאות עזות. הם ניזונים באוויר מחרקים כמו עשים, חיפושיות, צרעות ומטרמיטים ונמלים מכונפים.

===תת-מינים===
* Chaetura vauxi andrei
* Chaetura vauxi aphanes
* Chaetura vauxi gaumeri
* Chaetura vauxi ochropygia
* Chaetura vauxi richmondi
* Chaetura vauxi tamaulipensis
* Chaetura vauxi vauxi

==גלריה==
<gallery>
קובץ:Monroe Swifts-6 (5038878601).jpg|מושבות ענק של הסיס
קובץ:ChapmanSwiftsByKatSam.jpeg|סיסים מתכנסים בארובה לפני שנתם
קובץ:Vaux's Swift Las Galinas WWTP Marin CA 2018-09-25 09-15-26 (45723130381).jpg
</gallery>

==קישורים חיצוניים==

==הערות שוליים==

קטגוריה:סיסיים
קטגוריה:ארצות הברית: עופות
חורושובו-מניובניקי

נפת חורושובו-מניובניקי (ברוסית: район Хорошёво-Мнёвники) היא נפה במחוז הצפון-מערבי של העיר הפדרלית מוסקבה שברוסיה. שטחה הוא 17.81 קמ"ר ואוכלוסייתה מונה 174,834 תושבים (2020).

יותר מ-30 חברות תעשייה גדולות של העיר ממוקמות בשטחה של הנפה. ביניהם חברות תחבורה מובילות.

בשטח הנפה ממוקם מרכז של מועדון זאבי הלילה.

== אתרים ראויים לציון ==
* סרבריאני בור 
* גשר ז'יבופיסני
* תחנות המטרו: מניובניקי , ונרודנויה אופולצ'ניה 

==קישורים חיצוניים==

* 

קטגוריה:מוסקבה: נפות
סטרוגינו

סטרוגינו (ברוסית: Строгино) היא נפה של המחוז הצפון-מערבי של העיר הפדרלית מוסקבה, שברוסיה. שטחה הוא 16.84 קמ"ר ואוכלוסייתה מונה 161,296 תושבים (2020).

סטרוגינו נמצאת לא רחוק מכביש הטבעת של מוסקבה, על גדתו הימנית של נהר מוסקבה. יש תחנת מטרו עם אותו שם של הראיון.

בנפה ממוקם מתקן האימונים של מועדון כדורגל סטרוגינו ומועדון כדורגל חופים סטרוגינו.
==קישורים חיצוניים==

* 

קטגוריה:מוסקבה: נפות
הילמן אוונג'ר

הילמן אוונג'ר (באנגלית: Hillman Avenger) היא מכונית משפחתית, אשר יוצרה על ידי יצרנית הרכב הבריטית הילמן ("Hillman" ) בין השנים 1981–1970.

בין השנים 1978–1970 "הילמן" הייתה בבעלות Chrysler Europe .

בין השנים 1981 - 1978 "הילמן" הייתה בבעלות קבוצת PSA.

בין השנים 1981 - 1973 דגמי "הילמן אוונג'ר" יוצרו בברזיל.

בין השנים 1990 - 1971 דגמי "הילמן אוונג'ר" יוצרו בארגנטינה.

==תצורות==
* 4 דלתות סדאן
* 5 דלתות סטיישן (משנת 1972)
* 2 דלתות סדאן (משנת 1973)

== גלריה ==
<gallery mode="packed" heights="90">
קובץ:Hillman avenger.jpg | "הילמן אוונג'ר"
קובץ:1972 Hillman Avenger 1.5.jpg | "הילמן אוונג'ר", 4 דלתות סדאן, שנת 1972
קובץ:1973 Hillman Avenger Alpine (14049691037).jpg | "הילמן אוונג'ר", שנת 1973
קובץ:1976 Hillman Avenger 1600 Super (30227917342).jpg | "הילמן אוונג'ר" דגם "1600 סופר", שנת 1976
קובץ:1976 Hillman Avenger 1600 Super (8642788870).jpg | "הילמן אוונג'ר" דגם "1600 סופר", שנת 1976
קובץ:Hillman Avenger 2 door.jpg | "הילמן אוונג'ר", 2 דלתות
קובץ: Hillman Avenger 1800 (12158593113).jpg| "הילמן אוונג'ר", 2 דלתות
קובץ:Hillman Avenger 1500 estate first registered May 1974.JPG | "הילמן אוונג'ר", שנת 1974 - סטיישן
קובץ:Hillman Avenger estate registered November 1972 1498cc.jpg | "הילמן אוונג'ר", שנת 1972 - סטיישן
</gallery>

==ראו גם==
* הילמן ויזארד
* הילמן מינקס
* הילמן סופר מינקס
* הילמן אימפ
* הילמן גאזל
* הילמן הנטר

== קישורים חיצוניים ==

==הערות שוליים==

קטגוריה:מכוניות משפחתיות
קטגוריה:מכוניות סטיישן
קטגוריה:דגמי מכוניות שהושקו ב-1970
אוונג'ר
קטגוריה:מכוניות בריטיות
קטגוריה:כלי רכב המורכבים בברזיל
קטגוריה:כלי רכב המיוצרים בניו זילנד
קטגוריה:כלי רכב המורכבים באיראן
קטגוריה:כלי רכב המורכבים בקולומביה
קטגוריה:כלי רכב המיוצרים בארגנטינה
קטגוריה:כלי רכב המיוצרים בסקוטלנד
פרס פמינה

פרס פמינה (בצרפתית: Prix Femina) הוא פרס ספרותי צרפתי המוענק מאז 1904 על יצירות בשפה הצרפתית. היצירה זוכת הפרס נבחרת על ידי חבר שופטות ומוכרזת מדי שנה ביום רביעי הראשון של נובמבר במלון קריון.

== היסטוריה ==
הפרס נוסד על ידי 22 מכותבי מגזין הנשים הצרפתי "La Vie heureuse" ("החיים השמחים") כמשקל נגד לפרס גונקור, שהואשם במיזוגיניה בגין העדפתו באותה השנה את ספרו של הסופר לאון פראפייה (Léon Frapié) "גן ילדים" ("La Maternelle") על פני "כיבוש ירושלים" (La Conquête de" Jérusalem") של מרים הרי. (האשה הראשונה שזכתה בפרס גונקור הייתה אלזה טריולה, ב-1944).

בראשיתו נקרא הפרס "prix Vie heureuse" ("פרס החיים השמחים") על שם המגזין בהוצאת אשט, והוענק לראשונה ב-4 בדצמבר 1904 על ידי חבר בן 20 שופטות בנשיאות אן דה נואי, משוררת וסופרת צרפתייה ממוצא רומני, למרים הרי בגין הרומן "כיבוש ירושלים" שיצא ב-1903 בהוצאת קלמן-לוי.

חלוקת הפרס פסקה במהלך מלחמת העולם הראשונה, וב-1918 נוצר שיתוף פעולה עם פייר לפיט, מייסד המגזין "פמינה" על מנת לבסס מחדש את הפרס. כמו כן פנתה הוצאת אשת למדינות ההסכמה להצטרפות לפרס, הצעה שהתקבלה על ידי בריטניה והפרס שהוענק בשנים 1920–1940 ליצירות בשפה האנגלית נקרא פרס "פמינה - וי הֶרֶז" (Femina - Vie Heureuse) על שם שני המגזינים שהעניקו אותו. בין הזוכים בפרס זה היו א.מ. פורסטר (1925), ווירג'יניה וולף (1928).

בשנת 1922 שונה שם הפרס ליצירות צרפתיות לפרס פמינה, וחבר השופטות הועמד על 12.

בשנת 1985 נוסד פרס פמינה ליצירות שאינן בשפה הצרפתית (Prix Femina Étranger), ובשנת 1999 למסות (Prix Femina Essai).

קטגוריה:ערכים שבהם תבנית בריטניקה אינה מתאימה
*
קטגוריה:ספרות צרפתית
פמינה
פמינה
ייז'י סובוטקה

ייז'י סובוטקה (בצ'כית: Jiří Sobotka; 6 ביוני 1911 – 20 במאי 1994) היה כדורגלן ומאמן צ'כוסלובקי, ששיחק בעמדת החלוץ.

==ביוגרפיה==
סובוטקה נולד ב-6 ביוני 1911 בפראג שבאוסטרו-הונגריה של אותו זמן. את הקריירה החל בסלביה פראג בגיל 19 וזכה עימה ב-6 תוארי אליפות בשתי קדנציות. הוא גם זכה בגביע מיטרופה ב-1938 אך לא השתתף במשחק הגמר נגד פרנצווארוש. סובוטקה היה למלך שערי הליגה הצ'כוסלובקית בעונת 1933/34 יחד עם רמון ברן הבלגי, ששיחק ביריבת סלביה, ספרטה פראג, לשניהם 18 שערים. ב-1940 עבר להיידוק ספליט הקרואטית שם היה בתפקיד שחקן ומאמן בו זמנית וזכה עימה באליפות. שנתיים אחר כך חזר לסלביה שם לא נשאר זמן רב לפני שעבר לבאטה זלין ומשם לפ.צ. שודפונדס, שם סיים את הקריירה.

במדים הלאומיים שיחק סובוטקה עבור נבחרת צ'כוסלובקיה, וערך את הופעת בכורתו זמן קצר לפני מונדיאל 1934. במונדיאל עצמו כבש נגד שווייץ ברבע הגמר והגיע עימה עד לגמר בו הפסידה 2–1 לאיטליה. עד 1937 כבש סובוטקה 8 שערים ב-23 הופעות.

את קריירת האימון שלו החל סובוטקה בפ.צ. שודפונדס השווייצרית לאחר שעזב את מדינתו בשביל להתגורר בשווייץ ולא חזר אליה לעולם. תחילה היה בה שחקן-מאמן וזכה עימה פעמיים בגביע על תקן זה ב-1951 ו-1953. לאחר שהיה רק למאמן הוא זכה עימה שלוש פעמים נוספות בגביע ופעמיים גם באליפות. לאחר מכן עבר לאמן בכמה קבוצות בקצוות אירופה. מפ.צ. שודפונדס עבר לבזל השווייצרית ומשם לפיינורד ההולנדית עימם זכה בגביע ובאליפות בהתאמה. בנוסף לכך אימן סובוטקה את שרלרואה הבלגית אותה הוביל למיקום השיא בהיסטוריה שלה בליגה הראשונה, מקום שני, בעונת 1968/69. קבוצתו האחרונה אותה אימן הייתה AC בלינצונה מ-1973–1976.

==תארים==
===כשחקן===
;סלביה פראג
*אליפות צ'כוסלובקיה (4): 1933, 1934, 1935, 1937
;היידוק ספליט
*אליפות קרואטיה: 1904/41
;נבחרת צ'כוסלובקיה
*סגנית גביע העולם: 1934

===כמאמן===
;פ.צ. שודפונדס
*אליפות שווייץ (2): 1954, 1955
*הגביע השווייצרי (5): 1948, 1951, 1954, 1955, 1957
;פיינורד
*אליפות הולנד: 1961
;בזל
*הגביע השווייצרי: 1963

== קישורים חיצוניים ==

קטגוריה:כדורגלני מונדיאל 1934
קטגוריה:כדורגלני היידוק ספליט
קטגוריה:כדורגלני סלביה פראג
קטגוריה:חלוצי כדורגל צ'כוסלובקים
קטגוריה:מאמני כדורגל צ'כוסלובקים
קטגוריה:מאמני כדורגל צ'כים
קטגוריה:מאמני היידוק ספליט
קטגוריה:מאמני פיינורד
קטגוריה:מאמני פ.צ. בזל
קטגוריה:חלוצי כדורגל צ'כים
קטגוריה:כדורגלני נבחרת צ'כוסלובקיה
קטגוריה:ילידי 1911
קטגוריה:נפטרים ב-1994
סוקולניקי

סוקולניקי (ברוסית: Сокольники) הוא ראיון של המחוז המזרחי של העיר הפדרלית מוסקבה, שברוסיה. שטח המחוז הוא 10.2846 קמ"ר ואוכלוסייתו מונה 61,649 תושבים נכון לשנת 2020.

== אתרים ראויים לציון ==
* פארק סוקולניקי
* מרכז התערוכות והכנסים סוקולניקי
* מועדון פועלי הרכבת
* היכל הספורט סוקולניקי
* המרכז האולימפי על שם האחים זנאמנסקי
* כלא מטרוסקאיה טישינה
* מרכז קניות "סוקולניקי"
* קמפוס ראשי של ה"אוניברסיטה היהודית" (ברוסית: Еврейский университет)
* מרכז יהודי חב״ד של המחוז האדמיניסטרטיבי המזרחי של מוסקבה ובית כנסת
* תחנת המטרו סוקולניקי

==קישורים חיצוניים==

* 

קטגוריה:מוסקבה: נפות
בייארד טיילור

בייארד טיילור (באנגלית: Bayard Taylor; 11 בינואר 1825 – 9 בדצמבר 1878) היה סופר, מבקר ספרות, מתרגם ודיפלומט אמריקאי.

==ביוגרפיה==
טיילור נולד בעיירה בפנסילבניה למשפחת קווייקרים. הוא התחיל לכתוב שירה בגיל צעיר ואת ספרו הראשון פורסם בשנת 1844.

את הכסף שהוא קיבל ממכירת הספר, בייארד טיילור ניצל למימון נסיעה לאירופה בה הוא טייל כשנתיים. דיווח על המסע פורסם בעיתונות בארצות הברית ובשנת 1846 יצאה לאור ספר שמאגד את המאמרים שכתב במהלך הנסיעה. בשנת 1848 הוא נשלח על ידי הוראס גרילי לקליפורניה במטרה לתת דיווח על הבהלה לזהב. בדרך חזרה הוא עבר דרך מקסיקו. בשנת 1850 טיילור פסרם ספר על המסע למקסיקו וספר זכה לפופולריות רבה בארצות הברית ובבריטניה.

בשנת 1849 ביירד טיילור התחתן, אך כעבור שנה אשתו נפטרה משחפת.

בשנת 1851 הוא הגיע למצרים והמשיך לארצות נוספות באזור. הוא היה בין הראשונים שניסו חשיש ותיארו את השפעתו. בשנת 1852 טיילור היה בסין ושם הצטרף למשלחת של מת'יו פרי ביפן.

בשנת 1853 טיילור חזר למולדת וערך מסע הרצאות על ארצות בהם ביקר.

בשנת 1856 טיילור חזר לאירופה ובשנת 1857 התחתן עם מריה הנסן.

בשנת 1862 טיילור החל לעבוד במחלקת המדינה של ארצות הברית ונשלח לנציגות ארצות הברית ברוסיה. בשנת 1864 הזוג חזר לארצות הברית ובילה מספר שנים במסעות במערב.

בשנת 1870 בייארד טיילור פרסם את ספרו ג'וזף וחברו: סיפור מפנסילבניה.

בשנת 1878 אושר מינוי של באיירד טיילור לשגריר בברלין. לאחר מספר חודשים בתפקיד הוא נפטר.

טיילור תרגם את פאוסט לאנגלית ותרגום זה עבר מספר מהדורות, אחרונה בשנת 1973.

==קישורים חיצוניים==

* [https://web.archive.org/web/20100917174159/http://bayardtaylor.org/index.php/bayard_taylor_biography קורות חיים]
* [https://babel.hathitrust.org/cgi/pt?id=hvd.hwpa5w&view=1up&seq=13 ספר על הנסיעה לארצות הים התיכון]
* 
* 
* 

קטגוריה:סופרים אמריקאים
קטגוריה:משוררים אמריקאים
קטגוריה:מבקרי ספרות אמריקאים
קטגוריה:נדבנים אמריקאים
קטגוריה:ארץ ישראל: נוסעים
קטגוריה:שגרירי ארצות הברית בגרמניה
קטגוריה:אמריקאים שנולדו ב-1825
קטגוריה:אמריקאים שנפטרו ב-1870
BAW Qishi

דגם "BAW Qishi"
BAW Qishi הוא SUV (ראשי תיבות של Sport utility vehicle) מתוצרת יצרנית הרכב הסינית BAW (שם רשמי : Beijing Automobile Works Co., Ltd) חברת בת של BAIC Group (שם רשמי : "Beijing Automotive Industry Holding Co., Ltd") אשר יוצר בין השנים 2014–2009

==ממאפייני "BAW Qishi"==
* דגם "BAW Qishi" התבסס על דגם "Jeep 2500" (יוצר בין השנים 2008 - 2003) מתוצרת "Beijing Benz" (שם רשמי : "Beijing Benz Automotive Co., Ltd"), חברה שותפה ב-"Joint venture" בין "BAIC Motor" והתאגיד הגרמני דיימלר AG
* 5 דלתות
* סוגי מנוע: מנוע בנזין, מנוע דיזל
* סוגי הנעה: הנעה אחורית 4x2, הנעה כפולה 4x4
* צמיגים - 225/70R16 (דגמים 2011 - 2009)
* קיבולת מכל דלק - 76 ליטר
===דגמים===

* "2WD 2.0" - מנוע בנזין, הנעה אחורית (קוד דגם "BJ6430WBB5")
* "4WD 2.0" - מנוע בנזין, הנעה כפולה 4x4 (קוד דגם "BJ2025CBB8")
* "2WD 2.2" - מנוע דיזל, הנעה אחורית (קוד דגם "BJ6430WBD5")
* "4WD 2.2" - מנוע דיזל, הנעה כפולה 4x4 (קוד דגם "BJ2025CBD7")

==קישורים חיצוניים ==

* [http://www.chinamobil.ru/eng/baw/qishi/?view=photos&folder=3 דגם "BAW Qishi" תמונות פנים הרכב] (chinamobil.ru/eng/baw/qishi)

==הערות שוליים==

קטגוריה:דגמי מכוניות שהושקו ב-2009
קטגוריה:כלי רכב המיוצרים בסין
קטגוריה:SUV
קטגוריה:רכבי שטח ופנאי גדולים
יוזף קושטיאלק

יוזף קושטיאלק (בצ'כית: Josef Košťálek; 31 באוגוסט 1909 – 21 בנובמבר 1971) היה כדורגלן ומאמן צ'כוסלובקי ששיחק בעמדת הקשר אחורי.

==ביוגרפיה==
קושטיאלק נולד ב-31 באוגוסט 1909 בקרוצ'לאבי שבאוסטרו-הונגריה. מ-1929 שיחק בספרטה פראג אליה נשאר נאמן לאורך כל הקריירה שלו מלבד שנותיו האחרונות בהן היה כשחקן ומאמן במקביל. תחילה קושטיאלק היה בספרטה לחלוץ ואחר כך שיחק כקשר ימני. הוא זכה עימה ב-5 תוארי אליפות ובגביע מיטרופה ב-1935.

במדי צ'כוסלובקיה ערך קושטיאלק את הופעת בכורתו נגד צרפת בפריז ב-11 במאי 1930. המשחק נגמר בניצחון 2–3 לנבחרתו כשהוא כובש את השער הראשון להם בדקה ה-7'. במונדיאל 1934 צ'כוסלובקיה הגיעה עד לגמר בו הפסידה לאיטליה. את שערו השני כבש במונדיאל 1938 נגד הולנד בניצחון 0–3 כשהוא כובש את השער הראשון בהארכה לאחר שמשחק זה הסתיים 0–0 בזמן הרגיל. משחקו האחרון של קושטיאלק היה ב-22 באוקטובר 1939 נגד דנמרק והיה להופעתו ה-43 בסך.

==תארים==
;ספרטה פראג
*אליפות צ'כוסלובקיה (5): 1932, 1936, 1938, 1939, 1944
*גביע מיטרופה: 1935
;נבחרת צ'כוסלובקיה
*סגנית גביע העולם: 1934

== קישורים חיצוניים ==

קטגוריה:כדורגלני ספרטה פראג
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:קשרי כדורגל צ'כוסלובקים
קטגוריה:כדורגלני נבחרת צ'כוסלובקיה
קטגוריה:צ'כוסלובקים שנולדו ב-1909
קטגוריה:נפטרים ב-1971
איזמאילובו

נפת איזמאילובו (ברוסית: район Измайлово) היא נפה במחוז המזרחי של העיר הפדרלית מוסקבה, שברוסיה. שטחה הוא 15.24 קמ"ר ואוכלוסייתה מונה 107,883 תושבים (2020).

== אתרים ראויים לציון ==
* קרמלין איזמאילובו
* מלון איזמאילובו
* החלק המערבי של פארק איזמאילובסקי שנחשב לפארק העירוני הכי גדול באירופה<ref>https://izi.travel/ru/3fd1-izmaylovskiy-park/ru</ref>
* האוניברסיטה הרוסית הממלכתית לתרבות גופנית, ספורט, נוער ותיירות
* אצטדיון איזמאילובו
* תיאטרון של הבעות פנים ומחווה גופנית
* שוק צ'רקיזובו
* תחנת המטרו פרטיזנסקאיה

==קישורים חיצוניים==

* 

== הערות שוליים ==

קטגוריה:מוסקבה: נפות
קריית עבודה (חולון)

שכונת קריית עבודה היא שכונת מגורים במרכז חולון, הממוקמת בין הרחובות סוקולוב, חנקין, ההסתדרות, פיכמן, הופיין ואחד במאי. אבן הפינה בשכונה הונחה ב-27 בפברואר 1936. שכונה זו היא מהוותיקות בחולון ומהווה שכונה מרכזית בעיר. על פי השנתון הסטטיסטי של עיריית חולון לשנת 2014, בשנת 2013 התגוררו 14,000 תושבים.<ref></ref>

== היסטוריה ==
בניית קריית עבודה, [[1936]] 
קריית עבודה ב-[[1942]]
ב-27 בפברואר 1936 הונחה אבן הפינה לשכונה. בשכונה המתוכננת נסללו כבישים, הונחו תשתיות מים וחשמל, נבנו מוסדות ציבור, בית ספר וצרכניות קואופרטיביות, וניטעו גנים. מתכנן השכונה היה מהנדס עיריית תל אביב יעקב שיפמן (בן סירא), עזר לידו המהנדס יוסף רינגס. כדי להקל על התחבורה אל השכונה וממנה, נסלל כביש המחבר בין השכונה לכביש יפו–ירושלים, על שטח שהקצה לכך מקוה ישראל. הכביש התחבר אל רחוב שנקר וממנו אל רחובות הקריה. תושבי השכונה ראו חשיבות רבה בהשקעה בחינוך ברוח ערכי תנועת העבודה; לאחר שקמה השכונה, הוקמו בה מוסדות חינוך ותרבות כגון בית החינוך לילדי עובדים (בית ספר ביאליק, 1938, הראשון שהוקם בחולון), קונסרבטוריון וספרייה ציבורית. בקריה התקיימו הרצאות של חוקרים בכירים ומנהיגי היישוב, ונערכו בה מדי שנה חגיגות אחד במאי.

הקרן הקיימת לישראל מימנה עבור חברת "שיכון - חברה לשכונות עובדים בע"מ" ההסתדרותית את רכישת האדמה מחברת 'אגרובנק'. בשלב הראשון רכשה "שיכון" כ-3,000 דונם באזור החולות שמדרום לתל אביב. קבוצות מאורגנות של פועלי בניין, פקידי ציבור וחברי משקים מרחבי הארץ הצטרפו ליוזמה. חלקם קיבלו הלוואה והחזירו אותה בימי עבודה. הם היו הבנאים הרצפים ועוד. מכאן גם שמה "קריית עבודה". הסיבה העיקרית להקמת הקריה הייתה הצורך במציאת פתרון למצוקת הדיור של הפועלים העירוניים, חברי ההסתדרות המאורגנים שהתגוררו בתנאים קשים בתל אביב. ואכן, מייסדי השכונה ראו בה מודל לשכונה ברוח עקרונות הסתדרות העובדים.

השכונה נוהלה על ידי "האגודה השיתופית של קריית עבודה". אגודה זו הייתה גוף עצמאי ובו ועד שנבחר באספה כללית. רוכשי הבתים בשכונה התחייבו לחתום על תקנון מחמיר: בין השאר נאסר על החברים להחזיק בית במקום אחר בארץ, והיה עליהם להיות חברים בחברת העובדים. הקרקעות כולן נרשמו על שם האגודה, ונקבע בתקנותיה כי לכל חבר יוחכר רק מגרש אחד ועליו יוקם רק בית אחד, וכן תקנות מגבילות אחרות, שנועדו לשמור על צביונה הסוציאליסטי של השכונה.

הטיפול בענייני הביטחון בשכונה (נושא שהיה קריטי באותם הימים, לאור הקרבה לכפרים ערבים עוינים), פרנסה, הסברה ותרבות נמסר בידי סניף מפא"י. כמו כן, הוקמו בקריה גם סניפים של מפלגות פועלים אחרות כמו מפ"ם ואחדות העבודה. מועצת הפועלים דאגה לענייני תעסוקה, רווחת הפועלים, ביטחונם הסוציאלי, אך גם לענייני השתלמויות, לימוד עברית, סיורים, פעילויות הסברה, תרבות ואמנות לחברי השכונה.

== אתרים מרכזיים ==

*המשכן לאמנות בית מאירוב

== ראו גם ==
* תל גיבורים
* ג'סי כהן

== קישורים חיצוניים ==

* 
* [https://jfc.org.il/news_journal/27703-2/92654-2/ קריית עבודה בת עשר, 1946], באתר ארכיון הסרטים הישראלי בסינמטק ירושלים

== הערות שוליים ==

קטגוריה:חולון: שכונות
קשרים מצוירים

קשרים מצוירים הייתה תוכנית טלוויזיה לילדים, ששודרה משנת 1989 עד לשנת 1990 בערוץ הראשון.

תוכנית זו מתרחשת בביתה של מיכל שם מגיע זאורוס, דינוזאור ענקי שאוהב סרטים מצוירים, ושניהם מנהלים דיאלוגים בנושאים שונים ורואים סרטים מצוירים בכל פרק.

בין הסרטים המצוירים שהוקרנו בסדרה היו לוני טונס, הפנתר הורוד, סמי הסנאי, טיפטופ ודידי וקאבודל.

==דמויות==
* מיכל ינאי – נערה שגרה בבית, חברה של זאורוס.
* זאורוס (עמי ויינברג) - החבר הטוב של מיכל ינאי, דינוזאור ענק וחברותי שאוהב סרטים מצוירים.

==קישורים חיצוניים==
* 

קטגוריה:הערוץ הראשון: תוכניות וסדרות
קטגוריה:סדרות טלוויזיה ישראליות שעלו לשידור בשנות ה-1980
קטגוריה:תוכניות טלוויזיה ישראליות בכיכובן של בובות
קטגוריה:מיכל ינאי
קטגוריה:דינוזאורים בתרבות
אוסטנקינו (נפה)

נפת אוסטנקינו (ברוסית: Останкинский район; בתעתיק מדויק: נפת אוסטנקינסקי) היא נפה במחוז הצפון-מזרחי של העיר הפדרלית מוסקבה שברוסיה. שטחה 12.46 קמ"ר ואוכלוסייתה מונה 63,697 תושבים (2020).

== אתרים ראויים לציון ==
* מגדל אוסטנקינו
* ודנ"ח
* הפועל ואשת הקולחוז
* אנדרטת כובשי החלל
* מוזיאון החלל הרוסי
* שדרת הקוסמונאוטים
* מסעדת "הרקיע השביעי"
* המונורייל של מוסקבה
* מרכז העסקים הסיני "פארק חואמין" שכולל בין היתר בית מלון וגן סיני.
* תחנת המטרו ודנ"ח

== גלריה ==
<gallery mode="packed" heights="160px">
MoscowTVtower-2009-view06.jpg|אחוזת אוסטנקינו 
Останкинский пруд.jpg|אגם אוסטנקינו 
Moscow, Kosmonavtov Avenue (31606356971).jpg|שדרת הקוסמונאוטים
Huaming Hotel, Moscow 02.jpg|מלון "סלוט" במרכז העסקים הסיני "פארק חואמין"
Huaming Park, Moscow 02.jpg|הגן הסיני הגדול ביותר באירופה
</gallery>

==קישורים חיצוניים==

* 

קטגוריה:מוסקבה: נפות
CMC Leadca

CMC Leadca - היא דגם של משאית קלה מתוצרת China Motor Corporation , אשר מיוצרת משנת 2013 בטאיוואן ובסין

==סוגי מכולות==
* מכולה פתוחה
* מכולה סגורה
===אורך ארגז המטען===
* 3.26 מטר (סטנדרטי)
* 3.59 מטר (ארגז מטען ארוך)

== גלריה ==
<gallery mode="packed" heights="80">
קובץ: Chuang Jie Logistics RBD-5521 20181013.jpg| דגם CMC Leadca RBD-5521
קובץ: CMC Leadca RAW-9602 20160914.jpg| דגם CMC Leadca RAW-9602
קובץ:SF Express Taiwan KPA-1063 20180126.jpg | דגם CMC Leadca KPA-1063
קובץ:CMC Leadca 322-9A 20160525.jpg | דגם CMC Leadca 322-9A
קובץ:CMC Leadca RAR-7555 20160816b.jpg | דגם CMC Leadca RAR-7555
קובץ:CMC Leadca RAY-2386 20171014.jpg | דגם CMC Leadca RAY-2386
</gallery>

==ראו גם==
* CMC זינגר 

==קישורים חיצוניים==

==הערות שוליים==

קטגוריה:משאיות
קטגוריה:כלי רכב שהושקו ב-2013
קטגוריה:כלי רכב המיוצרים בטאיוואן
קטגוריה:כלי רכב המיוצרים בסין
Live at the Paramount

Live at the Paramount הוא DVD וגם אלבום הופעה של להקת הגראנג' האמריקאית נירוונה.

האלבום הוקלט בהופעת הלהקה ב-31 באוקטובר 1991 בתיאטרון פאראמאונט בעיר סיאטל שבוושינגטון, 5 שבועות בלבד לאחר יציאת האלבום "Nevermind".

הוא יצא לאור בתחילה על גבי DVD, בפורמט בלוריי, שיצא לאור באוקטובר 2011, לכבוד יום השנה ה-20 ליציאת האלבום "Nevermind" של נירוונה, שפרץ למיינסטרים ולתודעה הציבורית הרחבה.

האלבום נערך מחדש, ויצא במהדורה מחודשת באפריל 2019 על גבי תקליט ויניל, על פסקול בלבד (ללא הווידאו).

==רקע==
ההופעה של נירוונה בתיאטרון פאראמאונט היה השלישית מתוך סיבוב של שלוש הופעות בצפון-מערב אמריקה יחד עם להקת "מאדהאני" (שהיא להקה שמקורה גם מסיאטל וחבריה מיודדים חברי להקת נירוונה), וההופעה האחרונה בצפון ארצות הברית כחלק מסיבוב ההופעות של "Nevermind", לפני שהחלה את הסיבוב הופעות באירופה לאחר מכן. סיבוב ההופעות שכלל בין היתר את פורטלנד שבאורגון, ואת ונקובר שבקנדה, הוזמן חודשיים מראש, והיה בתחילה הופעה של להקת מאדהאני בתור המופע הראשי, אולם לאחר הצלחתו המסחררת של האלבום "Nevermind", שיצא לאור חודש לפני ההופעה, הזיזה את נירוונה להיות המופע המרכזי בסיבוב זה. הביקוש למופע בסיאטל, שבכלל תוכנן להיות בתיאטרון מור, גרם לכך שהזיזו את ההופעה לתיאטרון פאראמאונט הגדול יותר בעקבות הביקוש לכרטיסים.

==הווידאו==
=== רשימת השירים ===

===תוספות ובונוסים===
===="ביצת פסחא"====
כל שחרורי הווידאו, ה-DVD, שבא עם המארז תקליטורים Nevermind "Super Deluxe" Boxset, כלל את הרצועות הנסתרות הבאות (ביצות פסחא), מהופעה ב-8 במרץ 1991 ב"Commodore Ballroom" בוונקובר, שבבריטיש קולומביה:
#Territorial Pissings
#Breed
====Nevermind Super Deluxe DVD====
ה-DVD במהדורה מוגבלת בשם לעיל, הגיע עם בונוס של הווידאו קליפים לארבעת הסינגלים מתוך האלבום "Nevermind" (לא כלולים בDVD היחיד, ולא בBlu-ray, אלא רק במארז התקליטורים:
#"Smells Like Teen Spirit"
#"Come as You Are"
#"Lithium"
#"In Bloom"

==האלבום==

ההופעה שוחררה גם בויניל כפול, ב-12 באפריל 2019, ואיתו הגיע פוסטר 12X24 אינץ', והעתק של הכרטיס VIP שהשתמשו בו בערב ההופעה להורדה.

===רשימת שירים===
# צד א': רצועות 1–5 ב-DVD
# צד ב': רצועות 6–10 ב-DVD
# צד ג': רצועות 11–15 ב-DVD
# צד ד': רצועה 16 ב-DVD, רצועות 1–3 בהדרן

==להקה==
*קורט קוביין - שירה, גיטרה
*קריסט נובוסליץ' - גיטרה בס, שירת רקע
*דייב גרוהל - תופים, שירת רקע

==קישורים חיצוניים==

קטגוריה:אלבומי הופעה מ-2011
קטגוריה:אלבומי הופעה מ-2019
קטגוריה:אלבומי וידאו מ-2011
קטגוריה:נירוונה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי רוק אלטרנטיבי
קטגוריה:אלבומי הופעה שהתפרסמו לאחר מות מבצעיהם
קטגוריה:אלבומי חברת גפן רקורדס
מוריס טיילור

מוריס דה שון טיילור (באנגלית: Maurice De Shawn Taylor; נולד ב-30 באוקטובר 1976) הוא כדורסלן עבר אמריקאי, אשר שיחק באופן פעיל בין השנים 1997–2010. ממוצעיו הכוללים לאורך 9 עונותיו בליגת ה-NBA הם 11.0 נקודות, 4.6 ריבאונדים ו-1.2 אסיסטים למשחק.

==קריירת משחק==
טיילור נולד וגדל בדטרויט שבמישיגן, ובין השנים 1994–1997 למד באוניברסיטת מישיגן. לאורך 3 עונותיו בקבוצת הכדורסל של האוניברסיטה ("מישיגן וולברינס") שיתף פעולה עם השחקנים טאריק עבדול-ואהד, מייסאו באסטון, רוברט טריילור ולואיס בולוק, ורשם ממוצעים כוללים של 12.9 נקודות ו-6.1 ריבאונדים למשחק.

בדראפט ה-NBA{{כ}} 1997 נבחר טיילור על ידי לוס אנג'לס קליפרס, בבחירה ה-14. בעונתו הראשונה עם הקליפרס קלע 11.5 נקודות בממוצע למשחק, ובסיומה נבחר לחמישיית הרוקיז השנייה של העונה. בשתי העונות הבאות היה הקלעי המוביל של קבוצתו, עם ממוצעים של 16.8 ו-17.1 נקודות למשחק, בהתאמה, אולם מאזן הקבוצה בשתי העונות עמד על 18.2% בלבד. ב-16 בפברואר 1999 אסף שיא קריירה של 20 ריבאונדים, במשחק קבוצתו מול ונקובר גריזליס.

לקראת עונת חתם טיילור על חוזה ביוסטון רוקטס. באותה עונה שימש כשחקן חמישייה קבוע וקלע 13.0 נקודות בממוצע למשחק, ובסיומה חתם ביוסטון על הארכת חוזה ל-6 עונות נוספות, עבור כ-48 מיליון דולר. בספטמבר 2001 נפצע בגיד האכילס במהלך משחק אימון, ונאלץ להחמיץ את כל עונת . בשתי העונות העוקבות קלע 10.0 נקודות בממוצע למשחק, כשחקן ספסל ביוסטון.

בפברואר 2005 הועבר בטרייד לניו יורק ניקס, תמורת וין בייקר, מוצ'י נוריס ובחירת דראפט עתידית. ב-94 משחקיו עם הניקס תרם 6.4 נקודות למשחק, בטרם שוחרר בקיץ 2006.

לקראת עונת חתם על חוזה בסקרמנטו קינגס, אך שוחרר ממנה כבר בינואר 2007, לאחר 12 משחקים בלבד.

בשנים 2009 ו-2010 שיחק עבור הקבוצות אולימפיה מילאנו ובנטון טרוויזו מליגת העל האיטלקית, ושאנשי ברייב ליונס מליגת העל הסינית, בטרם פרש ממשחק.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מישיגן: כדורסלנים
קטגוריה:כדורסלני אוניברסיטת מישיגן
קטגוריה:בחירות דראפט של לוס אנג'לס קליפרס
קטגוריה:כדורסלני לוס אנג'לס קליפרס
קטגוריה:כדורסלני יוסטון רוקטס
קטגוריה:כדורסלני ניו יורק ניקס
קטגוריה:כדורסלני סקרמנטו קינגס
קטגוריה:כדורסלני אולימפיה מילאנו
קטגוריה:כדורסלני שאנשי ברייב דראגונס
קטגוריה:כדורסלני בנטון טרוויזו
קטגוריה:אמריקאים שנולדו ב-1976
קטגוריה:דטרויט: כדורסלנים
איירופורט

נפת איירופורט (ברוסית: район Аэропорт) היא נפה במחוז הצפוני של העיר הפדרלית מוסקבה שברוסיה. שטחה הוא 4.58 קמ"ר ואוכלוסייתה מונה 79,541 תושבים (2020).

== אתרים ראויים לציון ==
* VTB ארנה
* ארמון פטרובסקי
* פארק פטרובסקי 
* עיר האמנים 
* אוניברסיטת דרך ורכב של מוסקבה 
* האוניברסיטה הפיננסית תחת ממשלת הפדרציה הרוסית 
* תחנת מטרו: דינמו, סוקול

==קישורים חיצוניים==

* 

קטגוריה:מוסקבה: נפות
אותלו (סרט, 1922)

אותלו (באנגלית: Othello) הוא סרט אילם גרמני משנת 1922. את הסרט ביים דימיטרי בוצ'ובצקי, וכיכבו בו אמיל יאנינגס, ורנר קראוס, ואיקה פון לנקפי. הוא מבוסס על המחזה "אותלו" מאת ויליאם שייקספיר. זהו הראשון מתוך שישה עיבודים לסרטים של המחזה.

==צוות השחקנים==
* אמיל יאנינגס – אותלו
* ורנר קראוס – יאגו
* איקה פון לנקפי – דזדמונה
* תאודור לוס – קסיו
* פרדיננד פון אלטן – רודריגו
* פרידריך קיהנה – ברבאנציו
* מגנוס סטיפטר – מונטאנו
* ליה דה פוטי – אמיליה
* לודוויג רקס

==מדיה ביתית==
הסרט יצא לאור בפורמט DVD ב-19 ביוני 2001.

==לקריאה נוספת==
<div class="mw-content-ltr">
* Hadfield, Andrew. A Routledge Literary Sourcebook on William Shakespeare's Othello. Routledge, 2003.
* Kreimeier, Klaus. The Ufa Story: A History of Germany's Greatest Film Company, 1918–1945. University of California Press, 1999.
</div>

==קישורים חיצוניים==

==הערות שוליים==

קטגוריה:סרטים המבוססים על אותלו
קטגוריה:סרטים גרמניים משנת 1922
מכון קרלסרוהה לטכנולוגיה

מכון קרלסרוהה לטכנולוגיה (בגרמנית: Karlsruher Institut für Technologie; בראשי תיבות: KIT) היא אוניברסיטה ציבורית, הממוקמת בקרלסרוהה שבגרמניה אשר הוקמה בשנת 1825.

מבין האישים הבולטים אשר למדו באוניברסיטה או למדו בה ניתן למנות את קרל בנץ, הרמן שטאודינגר, פריץ הבר והיינריך רודולף הרץ. המכון חבר ב-TU9, בוועידת בתי הספר האירופיים לחינוך ומחקר הנדסי מתקדם ובאגודת הלמהולץ.

נכון לשנת 2024 יש באוניברסיטה 11 פקולטות:
* מתמטיקה
* פיזיקה
* כימיה וביולוגיה
* מדעי הרוח והחברה
* ארכיטקטורה
* הנדסה אזרחית, גאולוגיה ומדעי האקולוגיה
* הנדסת מכונות
* הנדסת כימיה ותהליכים
* הנדסת חשמל וטכנולוגיית מידע
* מדעי המחשב
* כלכלה וניהול

== היסטוריה ==
האוניברסיטה הוקמה במתכונתה הנוכחית בשנת 2009 כאיחוד של האוניברסיטה המקומית עם מכללה טכנית שהוקמה עוד בשנת 1825. בשנות ה-60 של המאה ה-20 האוניברסיטה הובילה את המחקר הארצי במדעי המחשב.

== דירוגים בין-לאומיים ==
* דירוג שאנגחאי: 301–400 (2023)
* Times Higher Education: מקום 140= (2024)
* דירוג QS לאוניברסיטאות: 119 (2024)

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
קטגוריה:גרמניה: אוניברסיטאות ומכללות
קטגוריה:מכוני מחקר רב תחומי
קטגוריה:TU9
קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:קרלסרוהה
נאגאטינסקי זאטון

נאגאטינסקי זאטון (ברוסית: Нагатинский Затон) הוא ראיון של המחוז הדרומי של העיר הפדרלית מוסקבה, שברוסיה. שטח המחוז הוא 9.795 קמ"ר ואוכלוסייתו מונה 121,143 תושבים (2020).

== אתרים ראויים לציון ==
* כנסיית העלייה השמיימה בקולומנסקויה
* החלק המזרחי של חצי האי "נגטינסקאיה פוימה" שבו ממוקם אי החלומות
* טרמינל הנהר הדרומי
* גשר מטרו נגטינסקי, הארוך ביותר בין גשרי המטרו במוסקבה

==קישורים חיצוניים==

* 

קטגוריה:מוסקבה: נפות
Now Is the Time

Now Is the Time (בעברית: עכשיו זה הזמן) הוא אלבומה השני של הזמרת אלניס מוריסט, אשר יצא לאור ב-1 באוגוסט 1992 בקנדה בלבד. זה גם היה אלבומה האחרון תחת חברת התקליטים MCA Records Canada. את האלבום הפיק לזלי האו שגם הפיק את אלבום הבכורה שלה.

== מורשת ==
אלבום זה הופץ בקנדה בלבד מאחר שמורטיס הייתה חתומה באותה תקופה רק בחברת הבת של MCA, "אם סי איי קנדה רקורדס", זאת לאחר שחברת MCA המרכזית לא רצתה לקבל אליה את מורטיס. אך לאחר שעברה לחברת התקליטים Maverik Records הפצת האלבום הופסקה גם בקנדה ו-MCA לא נתנו למאבריק רקורדס אישור להפיץ את האלבום תחתם. החוזה של מוריסט עם MCA נגמר באופן אוטומטית עם צאת אלבום זה אך לטענתה של מוריסט היא לא רצתה לחדש את החוזה ושמחה שהוא נגמר.

מבחינה מוזיקלית אלבום זה נחשב לשונה מהאלבומים העתידיים שמוריסט הייתה צפויה להוציא. בעוד אלבום זה כלל מוזיקת פופ ודאנס, אלבומיה הבאים כללו סוגים שונים של מוזיקת רוק, כמו רוק אלטרנטיבי, פופ-רוק, רוק נסיוני וכו'.

בשנת 2005 כאשר מוריסט הוציאה את אלבום אוסף הלהיטים שלה היא שקלה להכניס שירים גם מאלבום זה מאלבומה הקודם אך בסופו של דבר וויתרה על ההחלטה מכיוון שלטענתה היא לא ראתה איך השירים באלבום זה יכלו להשתלב עם שאר השירים.

== רשימת רצועות ==

== נתוני מכירות ==
{| class="wikitable sortable"
!מקום
!תארים
!מכירות
|-
!קנדה (Music Canada)<ref></ref>
|זהב
|50,000
|}

==קישורים חיצוניים==

==הערות שוליים==

קטגוריה:אלבומי 1992
קטגוריה:אלבומי אלאניס מוריסט
קטגוריה:אלבומים באנגלית
קטגוריה:אלבומי טין פופ
יחסי אוזבקיסטן–אינדונזיה

יחסי אוזבקיסטן–אינדונזיה כוננו רשמית ב־23 ביוני 1992.<ref></ref> לאינדונזיה יש שגרירות בעיר טשקנט, ולאוזבקיסטן יש שגרירות בעיר ג'קרטה.

== היסטוריה ==
היחסים ההיסטוריים בין שתי המדינות החלו לפני העצמאות של אוזבקיסטן, כאשר הייתה חלק מברית המועצות. בשנת 1961 ביקר נשיא אינדונזיה סוקרנו בקברו של מוחמד אל-בוח'ארי בעיר סמרקנד. את הבקשה המיוחדת הזו הגיש סוקרנו לניקיטה חרושצ'וב, מנהיג ברית המועצות, במהלך ביקורו הרשמי בברית המועצות.<ref></ref>

ב־28 בדצמבר 1991, הכירה אינדונזיה בעצמאותה של רפובליקת אוזבקיסטן. היחסים הדיפלומטיים הרשמיים בין המדינות כוננו ב־23 ביוני 1992, על יד הסכם שנחתם על ידי נשיא אוזבקיסטן, אסלאם קרימוב, במהלך ביקורו הרשמי באינדונזיה. באפריל 1995 ביקר נשיא אינדונזיה סוהארטו באוזבקיסטן. אינדונזיה פתחה את שגרירותה בטשקנט במאי 1994, לאחר מכן פתחה אוזבקיסטן שגרירות בג'קרטה.<ref name="UZBemb"></ref>

== סחר והשקעה ==
הסחר הדו-צדדי בין אינדונזיה לאוזבקיסטן הוא בטווח שבין 10 ל-30 מיליון דולר בשנה.<ref name="JPUzbek"></ref> הייצוא של אוזבקיסטן לאינדונזיה מורכב ממוצרים כגון: ציוד חשמלי, כותנה, צמר ועוד, בעוד שהייצוא האינדונזי לאוזבקיסטן מורכב ממוצרים כגון: קקאו, תה, טבק, שמן מן החי והצומח, צמיגי גומי, מארזים צמיגים, בדי כותנה, טול ארוג, תחרה, רקמה, סרט, קישוטים ועוד.

== נציגויות דיפלומטיות ==
* אוזבקיסטן מיוצגת באינדונזיה בדרג השגרירות, באמצעות שגרירות רשמית שהיא מחזיקה בג'קרטה, בירת המדינה.
* אינדונזיה מיוצגת באוזבקיסטן בדרג השגרירות, באמצעות שגרירות רשמית שהיא מחזיקה בטשקנט, בירת המדינה.

==קישורים חיצוניים==

== הערות שוליים ==
טור דה ל'אן

טור דה ל'אן (שם רשמי בצרפתית: Tour de l'Ain; ידוע גם בתור: Prix de l'Amitié) הוא מרוץ אופני כביש בקטעים שנערך במחוז אן מאז 1972. המרוץ מונה כשלושה קטעים, כשהסופי והמכריע מסתיים בעלייה למעבר הקולומבייר הידועה.

== היסטוריה == 
המרוץ נוסד בשנת 1989 כגרסה חדשה של מרוצים ישנים באזור שקדמו לו. ב-1993 המרוץ נפתח גם לרוכבים מקצוענים.

== מנצחים ==
{|class="wikitable"
!שנה!!רוכב||קבוצה
|-
|1989|| סרז' פיר-ליל||
|-
|1990|| דניס מורטי||
|-
|1991|| אריק דרוביי||
|-
|1992|| דניס לפרו||
|-
|1993|| עמנואל מאנין||קסטרואמה
|-
|1994|| ליליאן לברטו||Aubervilliers 93-Peugeot
|-
|1995|| עמנואל הובר||Le Groupement
|-
|1996|| דוד דלריו||Mutuelle de Seine-et-Marne
|-
|1997|| בובי ג'וליש||קופידיס
|-
|1998|| כריסטיאן גספרוני||Amore & Vita-Forzacore
|-
|1999|| גז'גוז גוויאדובסקי||קופידיס
|-
|2000|| סרגויי יקובלב||Besson Chaussures
|-
|2001|| איוואליו גרבובסקי||Jean Delatour
|-
|2002|| כריסטוף אוריול||AG2R Prévoyance
|-
|2003|| אקסל מרקס||לוטו–דומו
|-
|2004|| ז'רום פינו||Brioches La Boulangère
|-
|2005|| קרל נאיבו||Bretagne-Jean Floc'h
|-
|2006|| סיריל דרסל||AG2R Prévoyance
|-
|2007|| ג'ון גרדה||AG2R Prévoyance
|-
|2008|| לינוס גרדמן||קבוצת קולומביה
|-
|2009|| ריין טאראמיי||קופידיס
|-
|2010|| היימאר זובליידה||קבוצת רדיושק
|-
|2011|| דוד מונקוטוי||קופידיס
|-
|2012|| אנדרו טלנסקי||גרמין–שארפ
|-
|2013|| רומן בארדה||Ag2r La Mondiale
|-
|2014|| ברט-יאן לינדמן||קבוצת הפיתוח של רבובנק
|-
|2015|| אלכסנדרה ז'נייה||FDJ
|-
|2016|| סם אומן||ג'איינט אלפסין
|-
|2017|| טיבו פינו||FDJ
|-
|2018|| ארתור וישו||Groupama–FDJ
|-
|2019|| טיבו פינו||Groupama–FDJ
|-
|2020|| פרימוז' רוגליץ'||יומבו–ויסמה
|-
|2021|| מייקל סטורר||Team DSM
|-
|2022|| גיום מרטן||קופידיס
|}

==קישורים חיצוניים==

* 

== הערות שוליים ==

קטגוריה:צרפת: מרוצי אופניים
קטגוריה:אוברן-רון-אלפ: ספורט
פול שטראוס

פול שטראוס (בצרפתית: Paul Strauss; 23 בספטמבר 1852 – 22 בפברואר 1942) היה פוליטיקאי ועיתונאי יהודי-צרפתי. כיהן כשר וסגן נשיא הסנאט. על שמו "חוק שטראוס", העוסק בדיור בעלות נמוכה.

==קורות חיים==
פול שטראוס היה בנם של איזידור שטראוס, סוחר בדים יהודי, וזלי שוואב. למד בקולג' דה לור. לאחר מכן היה עיתונאי בפריז. נשא את אחותו של הסופר והמחזאי היהודי טריסטאן ברנאר.

היה נשיא איגוד העיתונאים הרפובליקנים. כיהן כסגן נשיא המועצה העליונה לעזרה ציבורית.

בין השנים 1922 – 1924 כיהן כשר ההיגיינה, הסיוע החברתי והרווחה. בשנת 1924 היה סגן נשיא הסנאט בממשלתו של רמון פואנקרה.

שטראוס עסק רבות בסוגיות חברתיות: הגנה על קשישים וילדים, דיור חברתי, היגיינה ובריאות. בשנת 1906 נחקק חוק המכונה על שמו "חוק שטראוס", העוסק בדיור בעלות נמוכה.

נפטר בשנת 1942.

==קישורים חיצוניים==

קטגוריה:שרי ממשלת צרפת
קטגוריה:עיתונאים יהודים צרפתים
קטגוריה:יהודים חברי הפרלמנט הצרפתי
קטגוריה:חברי הסנאט (צרפת)
קטגוריה:פוליטיקאים יהודים צרפתים
קטגוריה:צרפתים שנולדו ב-1852
קטגוריה:צרפתים שנפטרו ב-1942
רות'רהאם יונייטד

מועדון הכדורגל של רות'האם יונייטד (באנגלית: Rotherham United Football Club) המכונה The Millers; הוא מועדון כדורגל מהעיר רות'רהאם, שבדרום יורקשייר, אנגליה. המועדון משחק בפוטבול ליג צ'מפיונשיפ.

בתחילה היו צבעי המועדון היו צהוב ושחור, אך הם השתנו לאדום-לבן בסביבות 1930. הקבוצה משחקת את משחקי הבית שלה באצטדיון ניו יורק, אצטדיון המכיל 12,021 מקומות ישיבה.

== היסטוריה ==
שורשיו של המועדון החלו בשנת 1877, אז הוקם המועדון כמועדון הכדורגל ת'ורנהיל (לימים ת'ורנהיל יונייטד). במשך שנים רבות הקבוצה המובילה באזור הייתה רות'רהאם טאון. עם זאת, בסוף המאה הוצאה טאון מליגת הכדורגל ויצאה מכלל עניין, מועדון חדש בעל אותו שם הצטרף מאוחר יותר לליגת מידלנד. בינתיים, הונו של מועדון ת'ורנהיל היה בעלייה עד כדי כך שבשנת 1905 הם טענו שהוא המועדון הבולט בעיירה ושינו את שמם למחוז רות'רהאם. עד שנת 1925 הונו של המחוז ירד ובשלב זה התברר כי קיום שני המועדונים מקצועיים בעיירה אינו בר קיימא. השיחות החלו בפברואר 1925 ובתחילת מאי התמזגו שני המועדונים והקימו יחד את רות'רהאם יונייטד.

רות'רהאם הגיעה למיקום הגבוה ביותר שלה אי פעם בשנת 1955 כשסיימה במקום השלישי בליגה השנייה כאשר רק ממוצע שערים מונע ממנה עלייה לליגה הבכירה. במהלך אותה עונה השיגה הקבוצה תוצאות בולטות כולל ניצחון 6–1 על ליברפול. המילרים זכו בתואר אליפות הליגה השלישית בעונת 1980/81, ופספסו את העלייה בארבע נקודות בעונה שלאחר מכן, מיקום שיא אותו לא שברו עד היום.

במהלך שנות התשעים המועדון נע בין הליגה השלישית לרביעית. בשנת 1996 רות'רהאם יונייטד זכתה בפרס הפוטבול ליג.

בתחילת 2006, הוכרז כי המועדון עומד בפני עתיד כלכלי לא ברור וחובות גדולים. התערבות של אנשי עסקים החזיקה אותם הצילה את המועדון מקריסה ובעונה שלאחריה פתחה את העונה במינוס עשר נקודות עקב בעיות כלכליות. במרץ 2008 שוב התברר כי רות'רהאם הסתבכה כלכלית ושוב נוקו לה עשר נקודות. לאחר מכן, נאלץ המועדון לעזוב את אצטדיון מילמור, מגרשם הביתי זה למעלה ממאה שנה, לאצטדיון דון ואלי בשפילד, לאחר סכסוכים עם בעלי הבית.

בעונת 2014/15 העפילה הקבוצה לצ'מפיונשיפ לאחר היעדרות של תשע שנים. לאחר שתי עונות שבה לפוטבול ליג הראשונה. בסיום עונת 2019/20 סיימה הקבוצה במקום השני בפוטבול ליג הראשונה ועלתה לצ'מפיונשיפ. בסיום עונת 2020/2021 סיימה במקום ה-23 בליגה ושבה לפוטבול ליג הראשונה, אך היא עלתה שוב לאחר עונה אחת בלבד.

==סגל נוכחי==
;נכון ל-13 בספטמבר 2022

 (קפטן)
 (בהשאלה מהאדרספילד טאון)
 
 

 
 

 
 (בהשאלה ממידלסברו)
 
 
 
 

 

== תארים ==
* אליפות הפוטבול ליג הראשונה: 1950/1951, 1980/1981
* אליפות הפוטבול ליג השנייה: 1988/1989
* פרס הפוטבול ליג: 1995/1996

== קישורים חיצוניים ==

* 

קטגוריה:קבוצות כדורגל אנגליות
קטגוריה:קבוצות כדורגל שהוקמו ב-1925
אוניברסיטת פודן

אוניברסיטת פודן (במנדרינית: 复旦大学) היא אוניברסיטה מחקר ציבורית, הממוקמת בשאנגחאי שברפובליקה העממית של סין, אשר הוקמה בשנת 1905. אוניברסיטה זו נחשבת לאחת מן היוקרתיות ביותר במדינה (בדגש על לימודי הרפואה ומדעי הרוח) עם תנאי קבלה מחמירים. לאוניברסיטת פודן הייתה השפעה עמוקה על החברה הסינית במהלך השנים עם בוגרים רבים שהשתלבו במוקדי הכוח ותרבות במדינה. כמה מבין בוגרי המוסד הידועים ניתן למנות את גואו גואנגצ'אנג והונג יינג.

אוניברסיטת פודן חברה בארגונים אקדמאיים רבים ובהם התאגדות אוניברסיטאות האוקיינוס השקט (APRU), ליגת C9, אוניברסיטאס 21, ברית אוניברסיטאות דלתא של יאנגצה ואיגוד אוניברסיטאות המחקר במזרח אסיה (AEARU).

מבחינה ארגונית, אוניברסיטת פודן מורכבת מ-17 בתי ספר הכוללים 69 מחלקות ו-77 מכוני מחקר. לימודי הרפואה כוללים שיתוף פעולה עם כ-17 בתי חולים. הספרייה המקומית הוקמה בשנת 1922 ושטחה הכולל עומד על כ-29,000 מטרים רבועים. נכון לסוף שנת 2004, אוסף הספרייה הורכב מיותר מ־4.45 מיליון פריטים הכוללים מאמרים, ספרים, כתבי-עת, עיתונים והקלטות.

לאוניברסיטה יש שיתופי פעולה אקדמיים רבים הכוללים חילופי סטודנטים עם כ-200 מוסדות בכ-30 מדינות. מבין מוסדות המשתפים פעולה עם אוניברסיטת פודן ניתן למנות את אוניברסיטת ייל, אוניברסיטת וושינגטון בסנט לואיס, אוניברסיטת קולומביה, אוניברסיטת קליפורניה בסנטה ברברה, אוניברסיטת קליפורניה בלוס אנג'לס, אוניברסיטת קליפורניה בברקלי, אוניברסיטת בוקוני, אוניברסיטת רוצ'סטר, אוניברסיטת קליפורניה באירוויין, אוניברסיטת קליפורניה בסן דייגו, אוניברסיטת סידני, אוניברסיטת טורונטו, אוניברסיטת טוקיו, אוניברסיטת ג'ורג' וושינגטון, קולג' בלויט, אוניברסיטת אדלייד, האוניברסיטה הלאומית של סינגפור, בית הספר לכלכלה של לונדון, אוניברסיטת ג'ורג'טאון, קינגס קולג' לונדון, המכון למדע המדינה פריז, IE Business School, אוניברסיטת הרווארד ואוניברסיטת מנצ'סטר.

== דירוגים בין-לאומיים ==
* דירוג שאנגחאי: מקום 56 (2023)
* דירוג Times Higher Education: מקום 44 (2024)
* דירוג QS לאוניברסיטאות: מקום 39 (2024)

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:שאנגחאי: מבנים
קטגוריה:הרפובליקה העממית של סין: אוניברסיטאות ומכללות
קטגוריה:התאגדות אוניברסיטאות האוקיינוס השקט
קטגוריה:אוניברסיטאס 21
קטגוריה:איגוד אוניברסיטאות המחקר במזרח אסיה
קטגוריה:ליגת C9
תלמה פרדין

תלמה אינס פרדין קגיאנו (בספרדית: Thelma Inés Fardin Caggiano, נולדה ב-24 באוקטובר 1992; בארילוצ'ה, ארגנטינה), המוכרת בשם תלמה פרדין, היא שחקנית ארגנטינאית. 

פרדין ידועה בתפקידה בטלנובלה הארגנטינאית "פטיטו".

==ביוגרפיה==
פרדין החלה את קריירת המשחק ב-1999, בטלנובלה הארגנטינאית "קבסיטה", לצידה של אגוסטינה צ'רי. באותה שנה, פרדין נטלה חלק בסרט הארגנטינאי "La Edad del Sol" לצידה של סולדד פסטורוטי.

ב-2006, פרדין נטלה חלק בטלנובלה הארגנטינאית "חיים שלי" לצידם של פקונדו ארנה ונטליה אוריירו.

בין השנים 2007–2008 פרדין נטלה חלק בתפקיד ראשי בטלנובלה "פטיטו" בתפקיד חוספינה, לצידם של ברנדה אסניקר, אווה דה דומיניצ'י וגסטון סופריטי.

בין השנים 2009–2010, פרדין נטלה חלק בקומדיה הארגנטינאית לילדים "מפונקים".

בשנת 2014 ביצעה הופעת אורח בטלנובלה "אמיצות".

בין השנים 2016–2017, פרדין נטלה חלק בטלנובלה הארגטינאית-מקסיקנית "סוי לונה", לצדם של רוג'רו פסקווארלי, ולנטינה סנרה ואגוסטין ברנסקוני.

==תלונה נגד חואן דרטס==
בדצמבר 2018 פורסם כי פרדין הגישה תלונה במשטרה נגד השחקן הארגנטינאי חואן דרטס בגין אלימות מינית ואונס שהתרחשו ב-2009 במלון בניקרגואה בעת סיבוב ההופעות הבין-לאומי של הטלנובלה הארגנטינאית "פטיטו", כאשר פרדין הייתה בת 16 ודרטס בן 45. פרדין הודיעה כי מסרה תלונה במשטרה נגד דרטס במסגרת מסיבת עיתונאים, אליה הצטרפה הצהרה שנחתמה בידי מספרת שחקניות ארגנטינאיות נוספות אשר טענו כי דרטס הטריד אותן מינית, ביניהן השחקניות קאלו ריברו, אנה קואצ'י ונטליה חונקוס. באוקטובר 2019, רשויות המשפט בניקרגואה פנו לאינטרפול להוציא לדרטס צו מעצר בין-לאומי.

==קישורים חיצוניים==

קטגוריה:שחקניות קולנוע וטלוויזיה ארגנטינאיות
קטגוריה:שחקניות ילדות ארגנטינאיות
קטגוריה:ארגנטינאיות שנולדו ב-1992